
Υπήρχε παλιά μια εποχή που όλοι νόμιζαν ότι θα γί¬ 
νουν πλούσιοι, ότι θα δουλεύουν άλλοι για αυτούς, ότι 
ο κόσμος μας θα είναι για πάντα ένας κόσμος Ευημε¬ 
ρίας” και “ανάπτυξης”. Οι ψευδαισθήσεις κατέρρευσαν 
και μαζί ξεπρόβαλε η πικρή αλήθεια: τα αφεντικά μας 
προορίζουν όλο και πιο πολύ για πέταμα. Στα σχο¬ 
λεία, στις δουλειές, στις γειτονιές. Όπλισαν τα μαντρό¬ 
σκυλά τους και τα ξαμόλησαν στους δρόμους. Έδωσαν 
θάρρος στα φασιστάκια και μας τα πέταξαν στη μούρη 
για να μας τρομάξουν. Μας έκαψαν τον εγκέφαλο με 
πρέζες και με ψηφιακά σκουπίδια. Μας στράγγιξαν συ¬ 
ναισθηματικά, μας έκαναν βλάκες και φοβισμένους. 

Εμείς που φτιάξαμε το πηοίλ ]^&Ι1ίί1ιεΗ δε θέλουμε να 


είμαστε έτσι. Ζούμε και κυκλοφορούμε στην Καλλι¬ 
θέα, είμαστε αγόρια και κορίτσια. Πάμε σχολείο ή 
δουλεύουμε. Με τα λεφτά μας πληρώνουμε αυτό το 
έντυπο, με τα χέρια μας το μοιράζουμε, με τα μυαλά 
μας πολεμάμε το σύγχρονο φασισμό, με τις καρδιές 
μας στεκόμαστε δίπλα σε αυτούς που έχουν φωνή αλλά 
δε μπορούν να μιλήσουν. Στα αγόρια που δε θέλουν 
να γίνουν μπάτσοι. Στα κορίτσια που φτύνουν τα πρό¬ 
τυπα ομορφιάς. 

Όσο μπορούμε θα τριγυρνάμε στους δρόμους, στις 
πλατείες και στα σχολεία της Καλλιθέας για να σπά¬ 
σουμε το φόβο - για να βρούμε κι άλλους κι άλλες σαν 
κι εμάς. Τα ξαναλέμε! 

αντιφασιστική μοτοπορεία στο Μοσχάτο 8/11/2014 



Εκείνοι που προχθές την πέσανε στους μουσουλμάνους στο Μοσχάτο 

είναι οι ίδιοι που δε γουστάρουν τους μετανάστες γενικά 1 

είναι οι ίδιοι που σιχαίνονται τις απεργίες 1 

οι ίδιοι που μισούν τους ομοφυλόφιλους 1 

οι ίδιοι που σηκώνουν χέρι στις γυναίκες 1 

οι ίδιοι που σηκώνουν χέρι σε όποιον τους φαίνεται αδύναμος. 

Είναι οι ίδιοι που θέλουν «κάτι να γίνει» με τους άστεγους 1 
οι ίδιοι που θέλουν να διώξουν τους Τσιγγάνους 1 
οι ίδιοι που αγαπάνε τους μπάτσους 1 
οι ίδιοι που χαίρονται με τα στρατόπεδα συγκέντρωσης. 

Είναι οι ίδιοι που θα κάνουν ό,τι πιο φρικτό μπορούν για να διαφυλάξουν 
το σπιτάκι τους, το μαγαζάκι τους, το αυτοκινητάκι τους 1 
οι ίδιοι που ονομάζουν τάξη κι ασφάλεια τη σιγή νεκροταφείου, οι ίδιοι 
που ονομάζουν νόμο και δίκαιο την εκμετάλλευση και την αδικία. 

Απέναντι σε κείνους που προχτές την πέσανε στους μουσουλμάνους 
στο Μοσχάτο διαδηλώσαμε το Σάββατο 8 Νοέμβρη. Θέλαμε να δεί¬ 
ξουμε ότι ο φασισμός έχει χίλια πρόσωπα, αλλά μόνο έναν εχθρό. Θέ¬ 
λαμε να δείξουμε ότι αυτός ο εχθρός είμαστε εμείς. Μα κυρίως θέλαμε 
να πούμε ότι αν ενωθούμε αποκτάμε κι εμείς χίλια πρόσωπα. Και τότε 
τη βία που δεχόμαστε ο καθένας μόνος του τη γυρίζουμε πίσω όλοι 
μαζί. 










Κ άθε χρόνο τέτοια εποχή περιμένουμε να γίνει 
και αυτό που λέμε το “κίνημα των σχολείων”. 
Φέτος αν και άργησε λιγάκι να ξεκινήσει, πήρε πα¬ 
νελλαδική έκταση και έχει αυτή την φορά ως κύριο 
διακύβευμα το “νέο λύκειο”. Πολλές καταλήψεις, 
ήδη κάποιες συγκρούσεις και έπεται συνέχεια. 
Παρά ταύτα δεν νομίζουμε πως όλο αυτό το σκη¬ 
νικό γίνεται απαραίτητα γιατί δεν ανοίγουν διά¬ 
πλατα πλέον οι πόρτες για το ελληνικό 
πανεπιστήμιο. Γιατί για ένα μεγάλο κομμάτι που 
γεμίζει αυτές τις κινητοποιήσεις, όπως οι μετανά¬ 
στες δεύτερης γενιάς ή τα παιδιά των κατώτερων 
οικονομικών στρωμάτων, δεν άνοιγαν ποτέ. Άρα 
αλλού πρέπει να επικεντρωθούμε όσον αφορά τις 
κινητοποιήσεις. 

Υ πάρχει ένα κομμάτι στις σάπιες σχολικές αίθου¬ 
σες, λοιπόν, που επιλέγει να μένει ζωντανό και 
να αναπτύσσεται. Που βλέπει την κατάληψη όχι ως 
μια νεκροζώντανη ζητιανιά άλλων δεκαετιών, αλλά 
σαν ένα μέσο να επιτεθεί προς έναν εχθρό που 


από ένστικτο, μόλις αναγνωρίζει. Και σε αυτήν την 
“επίθεση στον εχθρό” χωράνε πολλές περήφανες 
σχολικές στιγμές, όπως οι τσαμπουκάδες στους 
πατριώτες καθηγητές και διευθυντές, οι φάπες 
στους ναζήδες συμμαθητές, οι χλέπες στα φυτά, 
οι καταλήψεις και γενικά κάθε άρνηση που αναλο¬ 
γεί σε ένα υποκείμενο που πρώτα το ενδιαφέρει να 
επιβιώσει και μετά να μην πάει αδιάβαστος στα αρ¬ 
χαία. 

Τ ο σχολικό σύστημα ήταν, είναι και θα είναι για 
πέταμα. Όπως και τα αιτήματα που αντίστοιχα 
ζητούνταν για τον εκσυγχρονισμό του. Αυτό γίνε¬ 
ται ξεκάθαρο από την ευκολία με την οποία τα εν¬ 
σωμάτωνε το κράτος (αφού πολλά προέρχονταν κι 
από ένα κομμάτι του) όταν ακόμα οι εποχές ήταν 
προνοιακές. Πλέον όμως τα πράγματα δεν είναι 
έτσι. Το κράτος δεν δίνει, όσο και να αιτείσαι και 
να φωνάζεις. Έχει μεταλλαχθεί σε έναν σύγχρονο 
φασιστικό μηχανισμό που άμα αναλώνεσαι στο να 
του ζητάς, σε αφήνει πίσω να ονειρεύεσαι σε 




άλλες δεκαετίες. Και επειδή τα σχολεία είναι ένα 
πεδίο καθημερινής σύγκρουσης, θέλει να αφήσει 
το στίγμα του στο τι πρέπει να περιμένουν οι μα¬ 
θητές στο μέλλον. Αυτό είναι το τωρινό μάθημα, 
πως δεν έχει πια διάλογο, αλλά μόνο μπάτσους. 

Α υτό το μάθημα φροντίζει να μας το δίνει να το 
καταλαβαίνουμε όλο και περισσότερο μετά τον 
Δεκέμβρη του 2008. Αφού η εξέγερση του έδωσε 
να καταλάβει πως αυτή η πόλη έχει κομμάτια που 
δεν διστάζουν να επιτεθούν, άλλαξε τα δεδομένα 
της σε πολλά σημεία της καθημερινότητας. Με το 
να σε τσεκάρουν δυο στενά αφού βγεις από το 
σπίτι σου, με το να σε τραβάνε στο τμήμα για τον 
κάθε απίθανο λόγο, με το να σε τραμπουκίζουν 
γιατί είσαι μετανάστης, με το να σε συλλαμβάνουν 
επειδή έκανες κατάληψη στο σχολείο σου το κρά¬ 
τος προσπαθεί να σβήσει κοινωνικά ότι φοβάται 
πως δεν μπορεί να ελέγξει. 

Φ έτος, για το προαναφερθέν, τα παραδείγματα 
είναι ήδη αρκετά. Στην Λαμία συνελήφθησαν 


μαθητές και γονείς για κατάληψη σχολείου. Στον 
Χολαργό έγιναν προληπτικές προσαγωγές μαθη¬ 
τών λυκείου και γυμνασίου. Στην Καισαριανή έπε¬ 
σαν προληπτικοί πυροβολισμοί στον αέρα και 
τραβήγματα των μαθητών στο τμήμα. Στο 4ο λύ¬ 
κειο Καλλιθέας, η διευθύντρια έδειξε τις ορειβατι¬ 
κές της ικανότητες, αφού πρωινιάτικο σκαρφάλωνε 
κάγκελα για να κάνει μαγκιές στους μαθητές που 
έκαναν κατάληψη. Εμπειρίες δυνατές που δείχνουν 
πως το σχολείο είναι ένα μέρος που όλες οι αντι¬ 
θέσεις αυτής της κοινωνίας συγκρούονται και πως 
αυτό τρομάζει πολλούς. 

Ο ι μπάτσοι μπορεί να έσπευσαν να κρύψουν 
τους κάλυκες από τα 45αρια που σημάδευαν 
τους μαθητές, δεν θα μπορέσουν να κρύψουν 
όμως το μίσος που συσσωρεύτηκε εκείνο το πρωί 
στην Καισαριανή. Ούτε να κρυφτούν από αυτό που 
θα δημιουργηθεί, όταν πλέον τίποτα δεν θα είναι 
τζάμπα, αλλά θα έχει αντίτιμο. Και θα έχει βρει 
τρόπο να περάσει από πάνω τους. 


ΜΕ 0Μ ΣΦΑΙΡΕΣ Η 

και τραμποκκιςμο 







Θ υμόμαστε πριν από δυο χρόνια, το καλο¬ 
καίρι του 2012, την υπόθεση του βιασμού 
της Πάρου και την κουβέντα που εκτυλισσόταν 
στον δημόσιο λόγο γύρω από το θέμα. Με 
αφορμή λοιπόν το βιασμό αυτόν, για τον όποιο 
κατηγορούταν ένας Πακιστανός μετανάστης, 
μια ολόκληρη κοινωνία έφτυνε το ρατσιστικό 
οχετό της προς τους μουσουλμάνους μετανά¬ 
στες εν γένει, με το κράτος φυσικά να τρίβει τα 
χέρια του και να παίζει το ζήτημα καθημερινά 
μέσω των μίντια. Πολλά ακούσαμε εκείνη την 
περίοδο: «οι μουσουλμάνοι βιάζουν γιατί είναι 
στην φύση τους», «γιατί είναι σεξουαλικά πει- 
νασμένοι», «γιατί είναι αλλόθρησκοι που κατα¬ 
πιέζουν τις γυναίκες», κλπ. Όλοι, από τον 
τελευταίο τελειωμένο μικροαστό που ξημερο¬ 
βραδιάζεται στα κωλόμπαρα, μέχρι δημοσιο¬ 
γράφους, μπάτσους και επιστήμονες, 
παρέλασαν από διάφορα πάνελ 




τηλεοπτικών εκπομπών λέγοντας μας τις μαλα- 
κιές τους και έχοντας μαζί τους τον εξοπλισμό 
του επίδοξου ερευνητή που θα ρίξει φως στην 
υπόθεση. 

Μ ετά από δύο χρόνια λοιπόν το θέμα έχει 
ξεχαστεί, οι επίδοξοι αστυνόμοι Σάίνηδες 
βάλαν στα ντουλαπάκια τους μεγεθυντικούς 
φακούς, από μπατσικής πλευράς άλλωστε το 
ζήτημα έπαψε να ενδιαφέρει. Είμαστε σίγουροι 
ότι όλα αυτά τα καθάρματα που εκείνη την πε¬ 
ρίοδο έδειχναν τον κανιβαλικό τους εαυτό και 
ζητούσαν αίμα μεταναστών δεν ενδιαφερόντου¬ 
σαν ακόμα και για το ίδιο το θύμα του βιασμού. 
Αυτό που τους ενδιέ- 
φερε, 

ΥΘ ΌΪ. ΤΟΥ 








και εν τέλει έμεινε, είναι η πολιτική πλευρά του θέ¬ 
ματος, το ρατσιστικό παραλήρημα που ξερνούσαν 
με κάθε ευκαιρία. Ότι δηλαδή οι μουσουλμάνοι είναι 
βιαστές και γι’ αυτό ας τους φάμε τα λαρύγγια, κάτι 
που οδήγησε σε ένα πογκρόμ στο κέντρο της Αθή¬ 
νας με έναν νεκρό μετανάστη. 

Τ ο μεθοδικό χτίσιμο της φιγούρας και του μύθου 
του μουσουλμάνου βιαστή δεν γίνεται όλα αυτά 
τα χρόνια τυχαία- αντιθέτως χτίζεται γιατί είναι μια 
ιδέα πολύ χρήσιμη στα χέρια των ρατσιστών, γιατί 
πάνω απ’ όλα είναι μια ιδέα πολιτική. Γύρω από 
αυτή την ιδέα οργανώθηκαν πογκρόμ σε διάφορες 

γειτονιές. Για παράδειγμα 


στη γειτονιά της Νίκαιας, όπου το 2011 ακροδεξιοί 
διαδίδανε ψευδείς ειδήσεις ότι μετανάστης βίασε κο¬ 
πέλα. Με πρόφαση λοιπόν αυτό, σκάγανε σε πλα¬ 
τείες και κυνηγούσαν μετανάστες και ακόμα κι όταν 
φανερωνόταν ότι κάτι τέτοιο δεν είχε συμβεί εκείνοι 
συνέχιζαν. Οπότε καταλαβαίνουμε ότι δεν τους ένοι- 
αζε ο βιασμός εξ’ αρχής. Άλλο παράδειγμα είναι 
αυτό της πλατείας Αττικής, όπου επίσης συνέβη το 
ίδιο. Είναι μια ιδέα χρήσιμη για το κράτος γιατί λει¬ 
τουργεί ως ένα ακόμα μέσο υποτίμησης των μετα¬ 
ναστών εργατών. Άρα χρησιμεύει και για την 
περαιτέρω διαίρεση της εργατικής τάξης. 

Υ.Γ. Δείτε το κείμενο “Ο μύθος του μαύρου βιαστή” από τη συλ¬ 
λογή κειμένων της ΑηρθΙσ ϋσνίε “Γυναίκες Φυλή και Τάξη” που 
εκδόθηκε από τη γυναικεία ομάδα μιγάδα. 



Υ.Γ. 2 Η εικόνα με τα πιράνχας είναι επιστη¬ 
μονική απεικόνιση του ελληνικού ρα¬ 
τσιστικού βούρκου. 





δύσκολα πρωινά για φασίστες 


Υ πήρχε κάποτε μια εποχή που κανένας δεν φαντα¬ 
ζόταν πως η χρυσή αυγή θα μπορούσε να βρίσκε¬ 
ται στις πρώτες πολιτικές δυνάμεις αυτής της 
χώρας. Μια εποχή που (θεωρητικά) κυλούσαν όλα 
ρόδινα και οι χρυσαυγίτες ήταν απλά κάποια κινού¬ 
μενα γραφικά ανέκδοτα. Φασίστες δηλαδή δεν υπήρ¬ 
χαν; Σαφώς και υπήρχαν! Απλά ο πολιτικός μανδύας 
που τους έντυνε, δεν είχε πάνω απαραίτητα την σβά- 
στικα. Και κάποιοι έστω και ενστικτωδώς το αναγνώ¬ 
ριζαν αυτό. 

Τον Μάιο του 2009 λοιπόν γίνονται ευρωεκλογές. 
Όλη η Καλλιθέα έχει γεμίσει με τα κλασσικά χαρτο- 
πανό κι όλες τις άλλες αηδίες που αναγκαζόμαστε 
να τρώμε στην μάπα. Πηγαίνοντας σχολείο, αργοπο- 
ρημένος και απορροφημένος στην μιζέρια του πρωι¬ 
νού, παίρνω ένα φυλλάδιο στην είσοδο και 
κατευθύνομαι προς την τάξη μου. Καθώς πάω να το 
κοιτάξω, βλέπω μερικούς φίλους να βγαίνουν με 
άγριες διαθέσεις προς τα έξω. Καταλαβαίνω τι παί¬ 
ζει, όταν κοιτάω επιτέλους το φυλλάδιο και πάω και 
εγώ μαζί τους με αντίστοιχη όρεξη. 

Το ΛΑΟΣ ήταν το κόμμα του φασίστα Καρατζαφέρη. 
Ξέρετε· από αυτούς που μιλάνε για πατρίδες, εθνικι¬ 
σμούς και άλλες μαλακίες χωρίς όμως να είναι ναζί 
(και καλά) και ταυτόχρονα βγάζουν και τα φράγκα 


τους από κει. Αυτοί λοιπόν αποφάσισαν να έρθουν 
να μας μοιράσουν ένα όμορφο ανοιξιάτικο πρωινό. 

Δεν είχαν καταλάβει όμως, πως το να πηγαίνεις σε 
μια περιοχή χωρίς να σκεφτείς τι παίζει πρώτα, μπο¬ 
ρεί να αποβεί μοιραίο. 

Βγήκαμε λοιπόν και αφού ευγενικά τους πήραμε τα 
υπόλοιπα φυλλάδια για να ενημερωθούν και οι κάδοι 
καλύτερα για τις θέσεις τους, τους εξηγήσαμε πως 
η Καλλιθέα έχει μια πολυεθνική νεολαία που δεν πο- 
λυνοιάζεται αν ο φασίστας κουβαλάει σβάστικα ή όχι 
και πως ξέρει και να του φέρεται αντίστοιχα. Όπως 
και έπραξε, βέβαια. 

Οι φασίστες γνώρισαν καλύτερα την περιοχή τρέχον¬ 
τος στην οδό Δαβάκη (όπως και κάποιοι φίλοι τους 
πέρσι τον Ιούλιο) και αντιλήφθηκαν πως ότι λένε και 
κάνουν μόνο τζάμπα δεν είναι. Γιατί το να αναγνω¬ 
ρίζεις το καθίκι με σύμβολα ή χωρίς, είναι αυτό που 
μας κάνει να καταλαβαίνουμε τους εχθρούς μας κα¬ 
λύτερα. Και να οργανωνόμαστε έτσι για να τους αν¬ 
τιμετωπίζουμε σε κάθε επίπεδο. 

Υ.Γ. Η ξενάγηση της Καλλιθέας επί τροχάδην σε 
όποιον ξεροκέφαλο δεν έχει καταλάβει τι παίζει είναι ✓ 

ευχαρίστηση για το πολυεθνικό προλεταριάτο και 
την νεολαία του. 

Σ το σχολείο μας το λένε συχνά: ζούμε στην εποχή 
της πληροφορίας. Στο σχολείο όμως συνηθίζουν 
να λένε μαλακίες και το συγκεκριμένο δεν αποτελεί 
Γ εξαίρεση. Γιατί το ζήτημα δεν είναι η πληροφορία 
/ σκέτη, αλλά η ερμηνεία της. 



Π άρτε για παράδειγμα το 1515, ένοπλη οργάνωση 
τζιχαντιστών που δρα σε ανατολικές χώρες. Το 
γουΐυάθ μας βομβαρδίζει με βιντεάκια τζιχαντιστών 
που αποκεφαλίζουν αθώους δυτικούς για πρωινό· η 
τηλεόραση λέει ότι όλοι οι μουσουλμάνοι είναι θεό¬ 
τρελοι και θέλουν να κατακτήσουν τον κόσμο· ο θε- 
οσεβούμενος όχλος (προσοχή - όχι ο αλλαχσεβού- 
μενος!) επικροτεί. Εηό οί δίοτγ. Βέβαια, η ερμηνεία 
της τηλεόρασης βρωμάει απ’ το χιλιόμετρο. Οι 
20.000 τζιχαντιστές του 1515 έχουν να αντιμετωπί¬ 
σουν τους ίιίρίι ίθοίι στρατούς 15 συνασπισμένων 
κρατών (άρα παγκόσμια απειλή δεν παίζει...) και 
χρηματοδοτούνται από δυτικά κράτη· απ’ τα ίδια 
που «θέλουν να τους φάνε λάχανο». Και το πιο βα¬ 
σικό: χρησιμεύουν για να αποσταθεροποιούν την κα¬ 
τάσταση στη Μέση Ανατολή προς όφελος διάφορων 
κρατών, μαζί και της «ταπεινής» μας Ελλαδίτσας. 


Γ 


(σε λιγότερο από μια σελίδα) 

'///// ///// ' / ///// 


'Λλλο παράδειγμα, η Αποκλειστική Οικονομική 
/Λζώνη (ΑΟΖ). Η ΑΟΖ είναι μια θαλάσσια έκταση 
πέρα από τα σύνορα ενός κράτους στην οποία ένα 
κράτος μπορεί να κάνει κουμάντο. Ουσιαστικά 
αφορά εκτάσεις η κυριαρχία των οποίων «παίζεται». 
Οι εφημερίδες γράφουν πως το ελληνικό κράτος 
καίγεται να φτιάξει ΑΟΖ στα σύνορα με το τουρκικό 
γιατί στο Αιγαίο έχει πετρέλαια. Κάτι τέτοια λένε και 
μεγαλώνει η μύτη τους. Το τουρκικό κράτος έχει με¬ 
γάλα προβλήματα σταθερότητας και το ελληνικό 
προσπαθεί να το πιέσει με όποιο τρόπο μπορεί για 
να το αποσταθεροποιήσει κι άλλο. Με την ΑΟΖ προ¬ 
σπαθεί να αποκλείσει την Τουρκία απ’ το να βγει στη 
θάλασσα, αυτή δε πρόκειται να το αφήσει να περά¬ 
σει έτσι και αλληλοσκοτώνονται. Και να που μάνι 
μάνι κάτι άγνωστα ακρωνήμια τύπου ΑΟΖ αρχίζουν 
και βγάζουν νόημα. 


Τ ο να μπορείς να ερμηνεύσεις μια πληροφορία 
σου λύνει πολλά ζητήματα. Μπορεί όμως να σε 
γεμίσει και ανησυχίες. Γιατί παρόμοιες σκέψεις και 
επιδιώξεις έχουν άλατα καπιταλιστικά κράτη τούτου 
του κόσμου. Γιατί τα παραπάνω μιλάνε για κράτη 
που έχουν ορέξεις και μάτια ανοιχτά σε μια κατά¬ 
σταση παγκόσμιας ρευστότητας. Μιλάνε για τα στιγ¬ 
μιότυπα ενός νέου παγκοσμίου πολέμου. 






γ-Χχι, η παραπάνω φωτογραφία δεν 
V·/απεικονίζει μια χαλαρή παρεΐστικη 
βαρκάδα. Δείχνει ένα μέρος της δύσκολης 
καθημερινής επιβίωσης των προσφύγων. 
Η οποία, δεν ήταν μια ανθρωπιστική 
κρίση, ένα παραπάτημα του κράτους ή 
των ατόμων που κυβερνούσαν εκείνη την 
περίοδο. Ήταν η οργανωμένη υποτίμηση 
των προσφύγων εργατριών και η διαρκής 
διατήρηση τους στην θέση που επιφύ¬ 
λασσε το ελληνικό κράτος από την άφιξη 
τους στις γειτονιές της Αθήνας. 

Συγκεκριμένα η παραπάνω φωτογραφία 
είναι από τις Τζιτζιφιές στα μέσα της δε¬ 
καετίας του 20, αρχές ’30. Μετά από κα¬ 
ταρρακτώδη βροχή όσοι συνοικισμοί 
βρισκόντουσαν κοντά στον Ιλισό μετατρέ¬ 
πονταν σε χειμάρρους ταλαιπωρώντας 
τους κατοίκους τους. 

Το ελληνικό κράτος μετά την ήττα του 
στην μικρασιατική εκστρατεία βρέθηκε να 
διαχειριστεί στο εσωτερικό του ένα τερά¬ 
στιο κύμα προσφύγων εργατών. Ο αριθ¬ 
μός των κατοίκων του διπλασιάστηκε και 
νέες περιοχές ξεφύτρωναν γύρω από το 
κέντρο. Μια από αυτές ήταν και η Καλλι¬ 
θέα. Καινούριες συνοικίες δημιουργήθη- 


καν, με σκοπό να στοιβαχτούν σε αυτές 
πάνω από 20,000 πρόσφυγες εργάτες. 

Η ταξική σύνθεση στους συνοικισμούς της 
Καλλιθέας ήταν ενδεικτική. Από την μια 
έβλεπες κατοίκους σαν τον Γ. Φιλάρετο 
(δημοσιογράφος-πολιτικός) όπου εκεί θα 
οικοδομούσαν “τας θερινός τους διαμο- 
νάς” και από την άλλη συνοικισμοί του 
σκοπευτηρίου, των παλιών σφαγείων και 
των Τζιτζιφιών όπου κατοικούσαν πρό¬ 
σφυγες εργάτες οικοδομώντας χωμάτινες 
καλύβες και πρόχειρα καταλύματα χωρίς 
αποχετεύσεις, υδροδότηση και εκτεθειμέ¬ 
νοι σε πολλές ασθένειες. 

Δείτε πως μιλάει κάτοικος της Καλλιθέας 
στα μέσα του '20 για το θέμα: «Είχαμε δύο 
αποικίες αυτών των ξεχασμένων ανθρώ¬ 
πων στην Καλλιθέα [...]. Τα λέγανε συνοικι¬ 
σμούς, αλλά στην πραγματικότητα ήταν 
κοινωνικά λεπροκομεία, βόθροι όπου είχε 
κατασταλάξει κάθε σταγόνα ανθρώπινης 
μιζέριας, φτώχειας και απελπισίας. Η κοι¬ 
νωνική και οικονομική κατάσταση των αν¬ 
θρώπων αυτών τους έκανε να κοιτάξουν 
αλλού για σωτηρία. Γύρισαν τα μάτια τους 
στη Ρωσία και τον κομμουνισμό [...]». 


Δεν αναφερόμαστε έτσι γενικά στους 
πρόσφυγες, αλλά τους αποκαλούμε πρό¬ 
σφυγες εργάτες και έχουμε λόγο που το 
κάνουμε αυτό. Οι περισσότεροι από δαύ- 
τους λόγω της ταξικής τους θέσης εργά¬ 
ζονταν σε οικοδομές, τροχιοδρόμους, 
εργοστάσια της Καλλιθέας και σε περιβό¬ 
λια της Αγ. Ελεούσας. Όλοι αυτοί πέρα 
από την εξαθλίωση τους ήταν ικανοί για 
εργασία και αυτό τα ελληνικά αφεντικά το 
ήξεραν. Ήξεραν ότι παρότι έχασαν έξω 
από τα σύνορα τους βρέθηκαν να διαχει¬ 
ριστούν ένα τεράστιο κοινωνικό πλούτο, 
την ικανότητα για εργασία των προσφύ¬ 
γων εργατών. Και όπως καταλαβαίνετε, 
όσο δυσκολότερα οργανωνόταν από το 
κράτος η ζωή τους, τόσο πιο φτηνά και 
υποτιμημένα θα πρόσφεραν την εργασία 
τους. Αυτή ήταν και η κοινωνική εμπειρία 
που τους ένωνε και γυρνούσαν τα μάτια 
τους προς τον κομμουνισμό και όχι η ιδε¬ 
ολογία . 

Αυτό “το σαράκι του κομμουνισμού” το 
γνώριζε το κράτος και γι’ αυτό μέχρι το 
’34 περίπου άρχισε σταδιακά την κουτσο- 
στέγαση των προσφύγων της Καλλιθέας. 






ΘΕΛΟΥΜΕ ΡΟΜΑ Σ' ΟΛΕΣ 
ΤΙΣ ΓΕΙΤΟΝΙΕΣ 




Το Χαλάνδρι είναι μια γειτονιά που οι ρατσιστές της έχουν σαν και 
τους δικούς μας “πρόβλημα”. Το δικό τους “πρόβλημα” δεν είναι 
(ακόμα) οι μουσουλμάνοι εργάτες, αλλά ο τοπικός καταυλισμός Ρομά. 


Το Χαλάνδρι είναι μια γειτονιά που οι ρατσιστές της δεν είναι τίποτα 
ιδεολόγοι, και όπως και οι δικοί μας κοιτάνε πως θα βγάλουν 
φράγκα από το “πρόβλημα” τους. Το αν θα φύγει ή δε θα φύγει ο κα¬ 
ταυλισμός αποτελεί πεδίο διαπραγμάτευσης ανάμεσα στις διάφορες 
μπάντες που θέλουν να διαχειρίζονται εκείνοι τους Ρομά και να κονο¬ 
μάνε. 

Το Χαλάνδρι είναι, όμως και μια γειτονιά στην οποία, εκτός από όλα 
αυτά δραστηριοποιείται, επίσης, και το οπίϊίε χαΙεπάπ. Και μπροστά 
σε όλα αυτά το απίίία χαΐαηάπ δεν έκατσε με σταυρωμένα χέρια. Ανα¬ 
γνώρισε ότι η διαχείριση που εφαρμόζεται σήμερα στους Ρομά είναι 
εικόνα από το ζοφερό μέλλον όλων μας. Η αηίίία διαδήλωση που διορ- 
γάνωσε στις 22 Νοεμβρίου και στην οποία συμμετείχαμε ήταν στα 
πλαίσια της προσπάθειας που έχει κάνει να το αναδείξει αυτό, να βρει 
τους συμμάχους του και να ενοχλήσει τους εχθρούς του. Γιατί το μόνο 
πρόβλημα που έχει το Χαλάνδρι είναι οι ρατσιστές του. Και στα πλαί¬ 
σια αυτής της προσπάθειας η διαδήλωση που διοργάνωσε ήταν από¬ 
λυτα επιτυχημένη. 


ΚπιΙΤ Λ 


ν 

Το Χαλάνδρι είναι μια γειτονιά που δε διαφέρει όσο νομίζουμε από 
τη δική μας. 


Το Χαλάνδρι είναι μια γειτονιά που έχει σαν και τη δική μας ρατσι¬ 
στές. Κι εκεί φτιάχτηκε επιτροπή κατοίκων που είχε μέσα κάθε λογής 
κατακάθι: ιδιοκτήτες, φασίστες και αφεντικά. 


Πάντα τέτοια σύντροφοι! 


ΤΟ ΠΡΟΒΛΗΜΑ ΕΙΣΤΕ ΕΣΕΙΣ 
ΞΕΦΤΙΛΕΣ ΡΑΤΣΙΣΤΕΣ 



γράψτε μας στο 3ηϋΐ3.Ι<3ΐΙϊΙίΊθ3@γ3ΐΊθο.εοηΊ 


δείτε τταλιότερα αυτοκόλλητα, αφίσες και συνθήματα στο 3ηϋΐ3ΐοΙΙϊΜΊθ3.ννοιχΙρΓβδδ.εοηΊ 





